We Wojerowskim starym měsće planuja lětsa rozdźělne naprawy
Wojerecy (AK/SN). Po woli měšćanskeje rady Wojerec chcedźa tamniše stare město dale zaměrnje saněrować. Kaž Wojerowscy radźićeljo na swojim zašłym posedźenju wobzamknychu, ma so lisćina naprawow za předewzaća w starym měsće lětsa wo štyri naprawy rozšěrić. Tak chcedźa wonkowne připrawy při Wobydlerskim centrumje Piwarska haska 1 porjeńšić, idejowe wubědźowanje za swobodne městna w starym měsće přewjesć, parkowanski wodźenski system zwoprawdźić a koncept za nadróžne wobswětlenje zdźěłać. Dohromady zwoprawdźa w starym měsće 29 naprawow w cyłkownym wobjimje 2,7 milionow eurow. Z toho zapłaći město jako swójski podźěl 925 000 eurow. Ze spěchowanskich horncow nadźijeja so 1,8 milionow eurow.
pol_Latn szl_Latn